ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ക്വാഡ് നേതാക്കളുടെ ഉച്ചകോടിയ്ക്കായി പ്രധാനമന്ത്രി ജപ്പാൻ സന്ദർശിക്കും
ജപ്പാൻ പ്രധാനമന്ത്രി ഫ്യൂമിയോ കിഷിദയുടെ ക്ഷണപ്രകാരം, പ്രധാനമന്ത്രി ശ്രീ നരേന്ദ്ര മോദി 2022 മെയ് 24-ന് ടോക്കിയോയിൽ നടക്കുന്ന ക്വാഡ് നേതാക്കളുടെ മൂന്നാമത് ഉച്ചകോടിയിൽ യു.എസ്.എയുടെ പ്രസിഡന്റ് ജോസഫ് ആർ. ബൈഡൻ, ആസ്ട്രേലിയൻ പ്രധാനമന്ത്രി സ്കോട്ട് മോറിസൺ എന്നിവരോടൊപ്പം പങ്കെടുക്കും.
2021 മാർച്ചിലെ ആദ്യ വെർച്വൽ സമ്മേളനം , 2021 സെപ്റ്റംബറിൽ വാഷിംഗ്ടൺ ഡി.സി.യിലെ വ്യക്തിഗത ഉച്ചകോടി, 2022 മാർച്ചിൽ വെർച്വൽ മീറ്റിംഗ് എന്നിവയ്ക്ക് ശേഷം ക്വാഡ് നേതാക്കളുടെ നാലാമത്തെ ആശയവിനിമയമാണ് ടോക്കിയോയിലെ ഉച്ചകോടി. ഇൻഡോ-പസഫിക് മേഖലയിലെ സംഭവവികാസങ്ങളെക്കുറിച്ചും പരസ്പര താൽപ്പര്യമുള്ള സമകാലിക ആഗോള പ്രശ്നങ്ങളെക്കുറിച്ചും കാഴ്ചപ്പാടുകൾ കൈമാറാൻ ഈ ക്വാഡ് ഉച്ചകോടി, നേതാക്കൾക്ക് അവസരമൊരുക്കുന്നു.
നേതാക്കൾ ക്വാഡ് സംരംഭങ്ങളുടെയും വർക്കിംഗ് ഗ്രൂപ്പുകളുടെയും പുരോഗതി അവലോകനം ചെയ്യും. സഹകരണത്തിന്റെ പുതിയ മേഖലകൾ തിരിച്ചറിയുകയും ഭാവി സഹകരണത്തിനുള്ള തന്ത്രപരമായ മാർഗനിർദേശവും കാഴ്ചപ്പാടും നൽകുകയും ചെയ്യും.
മെയ് 24 ന് പ്രധാനമന്ത്രിയും ജപ്പാൻ പ്രധാനമന്ത്രി ഫ്യൂമിയോ കിഷിദയും തമ്മിൽ ഉഭയകക്ഷി കൂടിക്കാഴ്ച നടത്തും. 2022 മാർച്ചിൽ പ്രധാനമന്ത്രി കിഷിദ ഇന്ത്യ സന്ദർശിച്ചപ്പോൾ നടന്ന 14-ാമത് ഇന്ത്യ-ജപ്പാൻ വാർഷിക ഉച്ചകോടിയിൽ നിന്ന് ഇരു നേതാക്കൾക്കും അവരുടെ സംഭാഷണങ്ങൾ മുന്നോട്ട് കൊണ്ടുപോകാൻ പ്രധാനമന്ത്രി കിഷിദയുമായുള്ള കൂടിക്കാഴ്ച അവസരമൊരുക്കും. സന്ദർശന വേളയിൽ, പ്രധാനമന്ത്രി ജപ്പാനിലെ വ്യവസായ പ്രമുഖരുമായി ഒരു ബിസിനസ് പരിപാടിയിൽ പങ്കെടുക്കുകയും ജപ്പാനിലെ ഇന്ത്യൻ സമൂഹത്തെ അഭിസംബോധന ചെയ്യുകയും അവരുമായി സംവദിക്കുകയും ചെയ്യും.
2022 മെയ് 24 ന് പ്രധാനമന്ത്രി യുണൈറ്റഡ് സ്റ്റേറ്റ്സ് ഓഫ് അമേരിക്കയുടെ പ്രസിഡന്റ് ജോസഫ് ആർ. ബൈഡനുമായി ഉഭയകക്ഷി കൂടിക്കാഴ്ച നടത്തും. ഇക്കഴിഞ്ഞ ഏപ്രിൽ 11-ന് വെർച്വലായി നടന്ന അവരുടെ പതിവ് സംഭാഷണത്തിന്റെ തുടർച്ചയാണ് ഈ കൂടിക്കാഴ്ച . ഇന്ത്യ-യുഎസ് തന്ത്രപരമായ പങ്കാളിത്തം രണ്ട് നേതാക്കളും അവലോകനം ചെയ്യുമെന്നും 2021 സെപ്റ്റംബറിൽ പ്രസിഡന്റ് ബൈഡനുമായുള്ള പ്രധാനമന്ത്രിയുടെ ഉഭയകക്ഷി കൂടിക്കാഴ്ചയിൽ നടന്ന ചർച്ചകളുടെ തുടർനടപടികൾ ഉണ്ടാകുമെന്നും പ്രതീക്ഷിക്കുന്നു. മേഖലാതലത്തിലും ആഗോളവുമായ സംഭവവികാസങ്ങളെക്കുറിച്ചുള്ള കാഴ്ചപ്പാടുകളും അവർ കൈമാറും.
2022 മെയ് 21 ന് തിരഞ്ഞെടുപ്പ് നടക്കാനിരിക്കുന്ന ഓസ്ട്രേലിയയിലെ പ്രധാനമന്ത്രിയുമായി ശ്രീ. നരേന്ദ്ര മോദി ഉഭയകക്ഷി കൂടിക്കാഴ്ച നടത്തിയേക്കും. രണ്ട് നേതാക്കളും ഇന്ത്യ-ഓസ്ട്രേലിയ സമഗ്ര പങ്കാളിത്തം അവലോകനം ചെയ്യുകയും മേഖലയിലെയും , ആഗോളതലത്തിലെയും സംഭവവികാസങ്ങളെക്കുറിച്ചുള്ള കാഴ്ചപ്പാടുകൾ കൈമാറുകയും ചെയ്യുമെന്ന് പ്രതീക്ഷിക്കുന്നു. രണ്ട് പ്രധാനമന്ത്രിമാരും തമ്മിലുള്ള അവസാന ഉഭയകക്ഷി കൂടിക്കാഴ്ച 2022 മാർച്ച് 21 ന് വെർച്വലായി നടന്നു, തുടർന്ന് 2022 ഏപ്രിൽ 2 ന് ഇന്ത്യ-ഓസ്ട്രേലിയ സാമ്പത്തിക , വ്യാപാര, സഹകരണ കരാറും ഒപ്പുവച്ചു.
-ND-
(
പ്രധാനമന്ത്രിയുടെ ഓഫീസ്
ശ്രീ ഗുരു തേജ് ബഹദൂര് ജിയുടെ 400-ാം ജന്മവാര്ഷികം  അനുസ്മരിക്കുന്നതി പ്രധാനമന്ത്രിയുടെ അധ്യക്ഷതയിലുള്ള ഉന്നതതല സമിതി നാളെ  യോഗം ചേരും.
ശ്രീ ഗുരു തേജ് ബഹദൂര് ജിയുടെ 400-ാം ജന്മവാര്ഷികം  അനുസ്മരിപ്പിക്കുന്നതിനായുള്ള ഉന്നതതല സമിതി നാളെ  ന് രാവിലെ 11 മണിക്ക് യോഗം ചേരും. പ്രധാനമന്ത്രി ശ്രീ നരേന്ദ്ര മോദി വീഡിയോ കോണ്ഫറന്സിംഗിലൂടെ യോഗത്തില് അധ്യക്ഷത വഹിക്കും. കേന്ദ്ര ആഭ്യന്തരമന്ത്രി ശ്രീ അമിത് ഷായും യോഗത്തില് പങ്കെടുക്കും. ഈ പ്രത്യേക അവസരത്തെ അടയാളപ്പെടുത്താന് ആസൂത്രണം ചെയ്ത വര്ഷം മുഴുവന് നീണ്ടു നില്ക്കുന്ന പരിപാടികളെക്കുറിച്ച് യോഗം ചര്ച്ച ചെയ്യും.
ഉന്നതതല സമിതിയെക്കുറിച്ച്
ശ്രീ ഗുരു തേജ് ബഹദൂര് ജിയുടെ 400-ാം ജന്മവാര്ഷികത്തോടനുബന്ധിച്ചുള്ള പരിപാടികളുടെ നയങ്ങളും പദ്ധതികളും പരിപാടികളും അംഗീകരിക്കുന്നതിനും അവയുടെ മേല്നോട്ടത്തിനുമായി 2020 ഒക്ടോബര് 24 നാണ് ഉന്നതതല സമിതി കേന്ദ്ര ഗവണ്മെന്റ് രൂപീകരിച്ചത്. പ്രധാനമന്ത്രി അധ്യക്ഷനായുള്ള സമിതിയില് 70 അംഗങ്ങളുണ്ട്.
(
മന്ത്രിസഭ
പ്രധാൻ മന്ത്രി ഗരിബ് കല്യാൺ യോജന പ്രകാരം അടുത്ത അഞ്ചു മാസത്തേക്ക് അധിക ഭക്ഷ്യധാന്യങ്ങൾ അനുവദിക്കുന്നതിന് കേന്ദ്ര മന്ത്രിസഭയുടെ അംഗീകാരം
പ്രധാൻ മന്ത്രി ഗരിബ് കല്യാൺ യോജന  പ്രകാരം 2021 ജൂലൈ മുതൽ നവംബർ വരെ, ഒരാൾക്ക് പ്രതിമാസം 5 കിലോ നിരക്കിൽ,അഞ്ചു മാസത്തേക്ക് സൗജന്യമായി അധിക ഭക്ഷ്യധാന്യങ്ങൾ അനുവദിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ യോഗം അംഗീകാരം നൽകി. നേരിട്ടുള്ള ആനുകൂല്യ കൈമാറ്റ  പ്രകാരവും, ദേശീയ ഭക്ഷ്യസുരക്ഷാ നിയമത്തിന്റെ  പരിധിയിൽ വരുന്നതുമായ അന്ത്യോദയ അന്ന യോജന, മുൻഗണനാ കുടുംബങ്ങളിലെ പരമാവധി 81.35 കോടി ഗുണഭോക്താക്കൾക്ക് സൗജന്യമായി ഇതിന്റെ ആനുകൂല്യം ലഭിക്കും.
ഇത്തരത്തിൽ 81.35 കോടി വ്യക്തികൾക്ക് അധികമായി ഭക്ഷ്യധാന്യം നൽകുന്നതിന് 64,031 കോടി രൂപയുടെ ഭക്ഷ്യ സബ്സിഡി വേണ്ടിവരും .ഈ പദ്ധതിയുടെ മുഴുവൻ ചെലവും സംസ്ഥാന / കേന്ദ്ര ഭരണ പ്രദേശ ഗവൺമെന്റ്കളുടെ വിഹിതം ഇല്ലാതെ കേന്ദ്ര ഗവൺമെന്റ് വഹിക്കുന്നതിനാൽ, . ഗതാഗതം, കൈകാര്യം ചെയ്യൽ, എഫ്പിഎസ് ഡീലർമാരുടെ ലാഭം തുടങ്ങിയവയ്ക്കായി ഏകദേശം 3,234.85 കോടി രൂപ അധിക ചിലവ് ആവശ്യമാണ്. മൊത്തത്തിൽ ഇതിനായി കേന്ദ്ര ഗവൺമെന്റ് വഹിക്കേണ്ടി വരുന്ന ചെലവ് 67,266.44 കോടി രൂപയായി കണക്കാക്കപ്പെട്ടിരിക്കുന്നു.
ഗോതമ്പ് / അരി എന്നിവയുടെ വിഹിതം ഭക്ഷ്യ, പൊതുവിതരണ വകുപ്പ് തീരുമാനിക്കും. കൂടാതെ, മഴക്കാലം, മഞ്ഞുവീഴ്ച മുതലായ പ്രതികൂല കാലാവസ്ഥ, വിതരണശൃംഖലയിലെ തടസ്സം, കോവിഡ് മൂലമുണ്ടാകുന്ന നിയന്ത്രണങ്ങൾ തുടങ്ങിയവ മൂലം, പ്രവർത്തന ആവശ്യങ്ങൾക്കനുസൃതമായി, പിഎംജികെഎയുടെ മൂന്നാം ഘട്ടം, നാലാം ഘട്ടം എന്നിവ പ്രകാരം വിതരണ കാലയളവ് നീട്ടുന്നത് സംബന്ധിച്ച് ഭക്ഷ്യ പൊതുവിതരണ വകുപ്പിന് തീരുമാനമെടുക്കാം.
ഭക്ഷ്യധാന്യങ്ങളുടെ മൊത്തം വിഹിതം ഏകദേശം 204 ലക്ഷം മെട്രിക് ടൺ ആയിരിക്കും . കൊറോണ വൈറസ് മൂലമുണ്ടായ സാമ്പത്തിക പ്രതിസന്ധിയെ തുടർന്ന് ദരിദ്രർ നേരിടുന്ന ബുദ്ധിമുട്ടുകൾ പരിഹരിക്കുന്നതിനു അധിക വിഹിതം സഹായിക്കും . അടുത്ത അഞ്ച് മാസം സാമ്പത്തിക പ്രതിസന്ധി മൂലം ഭക്ഷ്യധാന്യങ്ങൾ ലഭ്യമാകാതെ ഒരു ദരിദ്ര കുടുംബവും കഷ്ടപ്പെടില്ലെന്ന് ഗവൺമെന്റ് ഉറപ്പുവരുത്തും
ആരോഗ്യ, കുടുംബക്ഷേമ മന്ത്രാലയം
മഹാരാഷ്ട്ര, കേരളം, പഞ്ചാബ്,ഗുജറാത്ത് തമിഴ്നാട്, ,കർണാടക എന്നീ സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വർധന തുടരുന്നു.
കോവിഡ് 19 പ്രതിരോധത്തിനും നിയന്ത്രണത്തിനും കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ആവശ്യമായ പിന്തുണ നൽകുന്നു
മഹാരാഷ്ട്ര, കേരളം, പഞ്ചാബ്, തമിഴ്നാട്,ഗുജറാത്ത്, കർണാടക എന്നീ സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വർധന തുടരുന്നു . കഴിഞ്ഞ 24 മണിക്കൂറിൽ റിപ്പോർട്ട് ചെയ്ത 18,599 പുതിയ കേസുകളിൽ 86.25% വും ഈ സംസ്ഥാനങ്ങളിൽ നിന്ന്. മഹാരാഷ്ട്രയിലാണ് ഏറ്റവും അധികം പ്രതിദിന രോഗികൾ - 11,141. കേരളത്തിൽ 2,100, പഞ്ചാബിൽ 1,043 കേസുകൾ റിപ്പോർട്ട് ചെയ്തു.
രോഗികളുടെ എണ്ണം വർദ്ധിക്കുന്ന സംസ്ഥാനങ്ങൾ/ കേന്ദ്ര ഭരണ പ്രദേശങ്ങളും ആയി കേന്ദ്ര ഗവൺമെന്റ് നിരന്തരം ഉന്നതതല യോഗങ്ങൾ ചേരുന്നു. ഇതിന്റെ ഭാഗമായി കേന്ദ്ര ആരോഗ്യ സെക്രട്ടറിയും സംസ്ഥാനങ്ങളുമായി ഓരോ ആഴ്ചയിലും അവലോകന യോഗം ചേരുന്നുണ്ട്. മഹാരാഷ്ട്ര, പഞ്ചാബ് എന്നിവിടങ്ങളിൽ അടുത്തിടെയുണ്ടായ കോവിഡ് രോഗ വർധനയുടെ പശ്ചാത്തലത്തിൽ കേന്ദ്ര സർക്കാർ ഇവിടങ്ങളിലേക്ക് ഉന്നതതല പൊതു ആരോഗ്യ സംഘത്തെ അയച്ചരുന്നു. നേരത്തെ മഹാരാഷ്ട്ര, കേരളം, ഛത്തീസ്ഗഡ്, മധ്യപ്രദേശ്, ഗുജറാത്ത്, പഞ്ചാബ്, കർണാടക,തമിഴ്നാട്, പശ്ചിമബംഗാൾ, ജമ്മു കാശ്മീർ എന്നിവിടങ്ങളിലേക്ക് കേന്ദ്രം ഉന്നതതല സംഘത്തെ അയക്കുകയും കോവിഡ് 19 പ്രതിരോധ പ്രവർത്തനങ്ങളെ പിന്തുണക്കുകയും ചെയ്തിട്ടുണ്ട്. സംസ്ഥാനങ്ങളും കേന്ദ്രഭരണപ്രദേശങ്ങളും നേരിടുന്ന വെല്ലുവിളികളും പ്രശ്നങ്ങളും മനസ്സിലാക്കുന്നതിന് ഈ സംഘം, സംസ്ഥാന അധികൃതരുമായി ചർച്ച നടത്തി.
8 സംസ്ഥാനങ്ങളിൽ പ്രതിദിന രോഗികളുടെ എണ്ണത്തിൽ വർധന.
ഇന്ത്യയിൽ ചികിത്സയിലുള്ള രോഗികളുടെ എണ്ണം 1,88,747 ആയി. ഇത് രാജ്യത്തെ ആകെ ചികിത്സയിൽ ഉള്ളവരുടെ 1.68 ശതമാനമാണ്.
രാജ്യത്തെ ആകെ പരിശോധനകളുടെ എണ്ണം 22 കോടി  പിന്നിട്ടു. 5.06% ആണ് ടെസ്റ്റ് പോസിറ്റിവിറ്റി നിരക്ക്.
എട്ട് സ്ഥാനങ്ങൾ/ കേന്ദ്രഭരണ പ്രദേശങ്ങളിൽ ദേശീയ ശരാശരിയെക്കാൾ ഉയർന്ന പ്രതിവാര പോസിറ്റിവിറ്റി നിരക്ക്. മഹാരാഷ്ട്രയിലാണ് ഏറ്റവും ഉയർന്ന പ്രതിവാര പോസിറ്റിവിറ്റി നിരക്ക് -11.13%
ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 3,76,633 സെഷനുകളിലായി രണ്ടുകോടി വാക്സിൻ ഡോസ് വിതരണം ചെയ്തു.
ഇതിൽ 69,85,911 ആരോഗ്യപ്രവർത്തകർ , 35,47,548 ആരോഗ്യപ്രവർത്തകർ ,66,09,537 മുന്നണിപ്പോരാളികൾ ,2,13,559 മുന്നണി പ്രവർത്തകർ , 45 വയസ്സിനു മുകളിൽ പ്രായമുള്ള നിശ്ചിത രോഗങ്ങളുള്ള 4,80,661 പേർ ,60 വയസ്സിനു മുകളിൽ പ്രായമുള്ള 31,51,794 ഗുണഭോക്താക്കൾ എന്നിവർ ഉൾപ്പെടുന്നു.
കഴിഞ്ഞ 24 മണിക്കൂറിൽ 97 മരണം റിപ്പോർട്ട് ചെയ്തു. ഇവയിൽ 87.63 ശതമാനവും 7 സംസ്ഥാനങ്ങളിൽ നിന്ന്. മഹാരാഷ്ട്രയിലാണ് ഏറ്റവും കൂടുതൽ മരണം- 38. പഞ്ചാബിൽ 17, കേരളത്തിൽ 13 പേരുടെയും മരണം കഴിഞ്ഞ 24 മണിക്കൂറിൽ റിപ്പോർട്ട് ചെയ്തു.
കഴിഞ്ഞ 24 മണിക്കൂറിൽ 18 സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിൽ ഒരു കോവിഡ് മരണവും റിപ്പോർട്ട് ചെയ്തിട്ടില്ല.
ആൻഡമാൻ& നിക്കോബാർ ദ്വീപ്, അരുണാചൽ പ്രദേശ്, ആസാം, ചണ്ഡീഗഡ്,ദാമൻ& ദിയു, ദാദ്ര &നഗർ ഹവേലി,ഗോവ, ഹരിയാന, ഹിമാചൽ പ്രദേശ്, ലടാഖ്,മണിപ്പൂർ, മേഘാലയ,മിസോറം, നാഗാലാൻഡ്,ഒഡിഷ, പുതുച്ചേരി,രാജസ്ഥാൻ, സിക്കിം,ത്രിപുര എന്നിവയാണവ
യുവജനകാര്യ, കായിക മന്ത്രാലയം
കായിക സംസ്കാരം, സ്പോർട്സ് മേഖലകളിലെ സഹകരണത്തിന് ബ്രിക്സ് രാജ്യങ്ങളുമായുള്ള ധാരണാപത്രത്തിന് കേന്ദ്രമന്ത്രിസഭയുടെ അംഗീകാരം
കായിക സംസ്കാരം, സ്പോർട്സ് എന്നീ മേഖലകളിൽ സഹകരിക്കുന്നതിന് ബ്രിക്സ് രാജ്യങ്ങളുമായുണ്ടാക്കിയ ധാരണാപത്രം പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ഇന്ന് ചേര്ന്ന കേന്ദ്ര മന്ത്രിസഭാ യോഗം വിലയിരുത്തി.
കായിക ശാസ്ത്രം, സ്പോര്ട്സ് മെഡിസിന്, കോച്ചിംഗ് ടെക്നിക്കുകൾ തുടങ്ങിയ മേഖലകളില് അറിവും വൈദഗ്ധ്യവും വികസിപ്പിക്കുന്നതിന് ബ്രിക്സ് രാജ്യങ്ങള്ക്കിടയിൽ കായിക മേഖലയിലുള്ള സഹകരണം സഹായിക്കും. ഇത് അന്താരാഷ്ട്ര കായിക മത്സരങ്ങളില് നമ്മുടെ താരങ്ങളുടെ പ്രകടനം മെച്ചപ്പെടുത്തുന്നതിനും ബ്രിക്സ് അംഗരാജ്യങ്ങള്ക്കിടയിലെ ഉഭയകക്ഷി ബന്ധത്തിനു കരുത്തുപകരുന്നതിനും സഹായകരമാകും.
ഈ അഞ്ചു രാജ്യങ്ങള് തമ്മില് കായിക മേഖലയിലെ സഹകരണത്തിലൂടെ ലഭിക്കുന്ന നേട്ടങ്ങള് എല്ലാ കായികതാരങ്ങള്ക്കും ജാതി- മത- പ്രദേശം- വര്ഗ- ലിംഗഭേദമെന്യേ ഒരുപോലെ ലഭ്യമാകും.
പ്രധാനമന്ത്രിയുടെ ഓഫീസ്
ഈ മാസം 26 ലെ മൻ കി ബാത്തിനുള്ള ഇൻപുട്ടുകളിൽ പ്രധാനമന്ത്രി സന്തുഷ്ടി പ്രകടിപ്പിച്ചു
ഈ മാസം 26-ന് നിശ്ചയിച്ചിട്ടുള്ള മൻ കി ബാത്തിന്റെ ഇൻപുട്ടുകളിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. മൻ കി ബാത്തിലെ ആശയങ്ങൾ MyGov-ലോ NaMo ആപ്പിലോ പങ്കിടുന്നത് തുടരാനും ശ്രീ മോദി ജനങ്ങളോട് അഭ്യർത്ഥിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"26-ന് ഷെഡ്യൂൾ ചെയ്തിരിക്കുന്ന ഈ മാസത്തെ #MannKiBaat-നായി നിരവധി ഇൻപുട്ടുകൾ ലഭിച്ചതിൽ സന്തോഷമുണ്ട്. MyGov-ലോ NaMo ആപ്പിലോ നിങ്ങളുടെ ആശയങ്ങൾ അയയ്ക്കുന്നത് തുടരുക ."
--ND--
(Glad to have received several inputs for this month’s #MannKiBaat scheduled for the 26th. Do keep your ideas coming either on MyGov or the NaMo App. https://t.co/3KGfEqxtwv
— Narendra Modi  June 19, 2022
ആരോഗ്യ, കുടുംബക്ഷേമ മന്ത്രാലയം
പുതുക്കിയ മാർഗ്ഗനിർദ്ദേശങ്ങൾ അനുസരിച്ച് ആദ്യ ദിവസം നൽകിയ പ്രതിരോധ കുത്തിവയ്പുകളുടെ 64% വും ഗ്രാമീണ ഇന്ത്യയിൽ
.
ന്യൂ ഡൽഹി, ജൂൺ 23 , 2021
പുതുക്കിയ വാക്സിനേഷൻ മാർഗ്ഗനിർദ്ദേശങ്ങൾ പ്രാബല്യത്തിൽ വന്ന ആദ്യ ദിവസമായ തിങ്കളാഴ്ച  നടത്തിയ മൊത്തം കോവിഡ് -19 പ്രതിരോധ കുത്തിവയ്പ്പുകളുടെ 63.68 ശതമാനവും ഗ്രാമപ്രദേശങ്ങളിലാണ് നൽകിയിട്ടുള്ളത് .തിങ്കളാഴ്ചത്തെ മൊത്തം വാക്സിൻ ഡോസുകളിൽ 56.09 ലക്ഷം വാക്സിനുകൾ ഗ്രാമീണ വാക്സിനേഷൻ കേന്ദ്രങ്ങളിൽ നിന്ന് നൽകിയപ്പോൾ , നഗരങ്ങളിൽ 31.9 ലക്ഷം പേർക്ക് വാക്സിനേഷൻ നൽകി. .ചൊവ്വാഴ്ച ന്യൂഡൽഹിയിൽ നടന്ന കോവിഡ് -19 നെ കുറിച്ചുള്ള പത്ര സമ്മേളനത്തിൽ നീതി ആയോഗ് അംഗം  ഡോ. വി.കെ. പോൾ, ഗ്രാമീണ മേഖലയിലെ പ്രതിരോധ കുത്തിവയ്പ്പിനു പ്രത്യേക പരിഗണന നൽകിയിട്ടുണ്ടെന്ന് അറിയിച്ചു. രാജ്യത്തെ ഗ്രാമ-നഗര ജനസംഖ്യാ വിഭാഗത്തിന് ആനുപാതികമായ എണ്ണത്തിലാണ് തിങ്കളാഴ്ച  മുതലുള്ള വാക്സിനേഷൻ നടന്നത്,അദ്ദേഹം കൂട്ടിച്ചേർത്തു. വാക്സിനേഷൻ കേന്ദ്രങ്ങളിൽ 71 ശതമാനവും സ്ഥിരമായി,ഗ്രാമപ്രദേശങ്ങളിലാണെന്നും കഴിഞ്ഞ ഏതാനും ആഴ്ചകളായി നടത്തിയ വാക്സിനേഷനുകളിൽ പകുതിയും ഗ്രാമപ്രദേശങ്ങളിലാണെന്നും ഡോ പോൾ പറഞ്ഞു. തിങ്കളാഴ്ച ഇത്രയും വലിയ അളവിലുള്ള വാക്സിൻ ഡോസുകൾ  നൽകുമ്പോഴും കോവിൻ പ്ലാറ്റ്ഫോമിൽ ഒരു തകരാറും കണ്ടില്ലെന്നും അദ്ദേഹം അഭിപ്രായപ്പെട്ടു.2021 ജൂൺ 21 ന് ആകെ നൽകിയ വാക്സിൻ ഡോസുകളിൽ 92 ശതമാനവും സർക്കാർ കേന്ദ്രങ്ങളിൽ നിന്നാണ് നൽകിയിട്ടുള്ളതെന്നും അദ്ദേഹം പറഞ്ഞു. ഇന്നലെ വാക്സിൻ ലഭിച്ചവരിൽ 46 ശതമാനം സ്ത്രീകളും 53 ശതമാനം പുരുഷന്മാരുമാണ്. .ഈ ലിംഗ-അസന്തുലിതാവസ്ഥ നിലനിൽക്കുന്ന എല്ലാ സ്ഥലങ്ങളിലും അത് പരിഹരിക്കേണ്ടതുണ്ടെന്ന് അദ്ദേഹം പറഞ്ഞു.
RRTN / IE
(Visitor Counter : 190
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
2014-15 മുതല് 2020-21 വരെയുള്ള പരുത്തി സീസണില്  താങ്ങുവില പ്രവര്ത്തനങ്ങളിലുണ്ടായ നഷ്ടത്തിന്റെ ബാദ്ധ്യതാചെലവുകള് മടക്കി നല്കുന്നതിന് കേന്ദ്ര മന്ത്രിസഭയുടെ അംഗീകാരം
2014-15 മുതല് 2020-21 വരെയുള്ള പരുത്തി സീസണുകള്ക്കായി കോട്ടണ് കമ്മീഷന് ഓഫ് ഇന്ത്യയ്ക്ക് ക്ക് 17,408.85 കോടി രൂപയുടെ വില പിന്തുണയ്ക്കും മന്ത്രിസഭയുടെ അംഗീകാരം
പരുത്തി സീസണ് 2014-15 മുതല് 2020-21 വരെ  കോട്ടണ് കമ്മിഷന് ഓഫ് ഇന്ത്യ ക്കുള്ള പ്രതിബദ്ധതാ താങ്ങുവിലയ്ക്കുള്ള 17,408.85 കോടി രൂപയ്ക്ക് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന സാമ്പത്തികകാര്യങ്ങള്ക്കുള്ള മന്ത്രിസഭാ സമിതി അംഗീകാരം നല്കി. പരുത്തി കര്ഷകരുടെ താല്പ്പര്യങ്ങള് സംരക്ഷിക്കുന്നതിനായി, 2014-15 മുതല് 2020-21 വരെയുള്ള പരുത്തി വര്ഷങ്ങളില് പരുത്തിയുടെ വില എം.എസ്.പി വിലയ്ക്കൊപ്പം എത്തിയതിനാല് താങ്ങുവില നടപടികള് ഉചിതമാണ്. ഇതിന്റെ നടത്തിപ്പ് രാജ്യത്തിന്റെ സാമ്പത്തിക പ്രവര്ത്തനങ്ങളില് പരുത്തി കര്ഷകരെ ഉള്ച്ചേര്ക്കുന്നത് വര്ദ്ധിപ്പിക്കും. താങ്ങുവില പ്രവര്ത്തനങ്ങള് പരുത്തിയുടെ വില സ്ഥിരപ്പെടുത്തുന്നതിനും കര്ഷകരുടെ ദുരിതം ലഘൂകരിക്കുന്നതിനും സഹായിച്ചു.
ഏകദേശം 58 ലക്ഷം പരുത്തികര്ഷകരുടെയും പരുത്തി സംസ്ക്കരണം വില്പ്പനപോലെയുള്ള അനുബന്ധ പ്രവര്ത്തനങ്ങളില് ഏര്പ്പെടുകയും ചെയ്തിട്ടുള്ള 400 മുതല് 500 ലക്ഷം കര്ഷകരുടെയും ഉപജീവനം സുസ്ഥിരമാക്കുന്നതിന് സുപ്രധാനമായ പങ്കുവഹിക്കുന്ന പ്രധാനപ്പെട്ട നാണ്യവിളകളിലൊന്നാണ് പരുത്തി.
202-21 പരുത്തി സീസണില് 133 ലക്ഷം ഹെക്ടര് വിസ്തൃതിയിലെ പരുത്തിക്കൃഷിയില് നിന്ന് കണക്കാക്കുന്ന 360 ലക്ഷം കെട്ടുകളുടെ ഉല്പ്പാദനം മൊത്തം ആഗോള പരുത്തി ഉല്പ്പാദനത്തിന്റെ 25% ത്തോളം വരും. കമ്മിഷന് ഫോര് അഗ്രികള്ച്ചര് കോസ്റ്റ്സ് ആന്റ് പ്രൈസസിന്റെ ശിപാര്ശകള് അടിസ്ഥാനമാക്കി കേന്ദ്ര ഗവണ്മെന്റ് പരുത്തി വിത്തിന്  എം.എസ്.പി നിശ്ചയിച്ചിരുന്നു.
പരുത്തിയുടെ വില എം.എസ്.പി നിലവാരത്തിന് താഴെ താഴുമ്പോള്, കര്ഷകരില് നിന്ന് എഫ്.എ.ക്യു ഗ്രേഡ് പരുത്തി ഒരു ഗുണനിലവാരപരിധിയും നിശ്ചയിക്കാതെ കര്ഷകരില് നിന്നും ഏറ്റെടുക്കുന്നതിന് ഇന്ത്യാ ഗവണ്മെന്റ് സി.സി.ഐയെ സെന്ട്രല് നോഡല് ഏജന്സിയായി നിയമിച്ചിരുന്നു. പ്രതികൂല വില സാഹചര്യത്തിലും കര്ഷര് ദുരിതവില്പ്പനയില് നിന്നും എം.എസ്.പി പ്രവര്ത്തനങ്ങള് പരുത്തികര്ഷകരെ സംരക്ഷിക്കുന്നു.
ഇന്ത്യയെ സ്വാശ്രയമാക്കുന്നതിന് സ്പിന്നിംഗ് വ്യവസായത്തിലെ അസംസ്കൃത വസ്തുവായ ഗുണനിലവാരമുള്ള പരുത്തിക്കായി പരുത്തി കൃഷിയില് സ്ഥായിയായ താല്പര്യം നിലനിര്ത്തുന്നതിന് രാജ്യത്തെ പരുത്തികര്ഷകരെ പ്രചോദിപ്പിക്കുന്നതിനുള്ള ഉല്കൃഷ്ടമായ പ്രവര്ത്തനമാണ് എം.എസ്.പി പ്രവര്ത്തനങ്ങള്. 143 ജില്ലകളിലായി 474 സംഭരണ കേന്ദ്രങ്ങള് തുറന്ന് 11 പ്രധാന പരുത്തി ഉല്പ്പാദിപ്പിക്കുന്ന സംസ്ഥാനങ്ങളിലും സി.സി.ഐ അതിന്റെ പശ്ചാത്തലസൗകര്യങ്ങള് തയാറാക്കിയിട്ടുണ്ട്.
ആഗോള മഹാമാരി സമയത്തെ കഴിഞ്ഞ രണ്ട് പരുത്തി സീസണുകളിലായി  സി.സി.ഐ രാജ്യത്തെ പരുത്തി ഉല്പ്പാദനത്തിന്റെ മൂന്നിലൊന്നു ഭാഗവും അതായത് ഏകദേശം 200 ലക്ഷം കെട്ടുകള് സംഭരിക്കുകയും 40 ലക്ഷം കര്ഷകരുടെ ബാങ്ക് അക്കൗണ്ടുകളില് 55,000/ കോടിയിലധികം രൂപ നേരിട്ട് വിതരണം ചെയ്യുകയും ചെയ്തു. .
നിലവിലെ പരുത്തി സീസണില്, അതായത് 2021-022ലേതില്, എം.എസ്.പി പ്രവര്ത്തനങ്ങളുടെ ഏത് സംഭാവവ്യസ്ഥയും നേരിടുന്നതിനായി പരുത്തി കൃഷി ചെയ്യുന്ന 11 പ്രധാന സംസ്ഥാനങ്ങളിലും 450-ലധികം സംഭരണ കേന്ദ്രങ്ങളില് മനുഷ്യശക്തിയെ വിന്യസിക്കുന്നത് ഉള്പ്പെടെ മതിയായ എല്ലാ ക്രമീകരണങ്ങളും സി.സി.ഐ ഇതിനകം തന്നെ ചെയ്തിട്ടുണ്ട്.
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
വർക്ക് ഫ്രം ഹോം മാർഗനിർദേശങ്ങളുടെ രൂപീകരണം വേഗത്തിലാക്കാൻ DARPG യ്ക്ക് കേന്ദ്രമന്ത്രി ഡോ ജിതേന്ദ്രസിംഗ് നിർദ്ദേശം നൽകി
(ന്യൂഡൽഹി, ജൂൺ10, 2020
വർക്ക് ഫ്രം ഹോം  നയങ്ങളുമായി ബന്ധപ്പെട്ട മാർഗനിർദേശങ്ങളുടെ രൂപീകരണം വേഗത്തിലാക്കാൻ, DARPG യ്ക്ക് കേന്ദ്ര സഹമന്ത്രി ഡോ ജിതേന്ദ്രസിംഗ് നിർദ്ദേശം നൽകി. വകുപ്പിന് കീഴിൽ നടന്നുവരുന്ന പ്രവർത്തനങ്ങളും അദ്ദേഹം വിലയിരുത്തി. ഇതുമായി ബന്ധപ്പെട്ട മറ്റു മന്ത്രാലയങ്ങളുമായും, വകുപ്പുകളുമായുള്ള ചർച്ചകൾ മുൻഗണനാടിസ്ഥാനത്തിൽ പൂർത്തീകരിക്കണമെന്നും ഡോ സിംഗ് നിർദേശം നൽകി. വർക്ക് ഫ്രം ഹോമുമായി ബന്ധപ്പെട്ട് സമയബന്ധിതമായി മാർഗനിർദേശങ്ങൾ പുറത്തിറക്കുന്നത് കേന്ദ്ര സെക്രട്ടറിയേറ്റ് ജീവനക്കാർക്ക് സാമൂഹിക അകലം പാലിക്കുന്നതിൽ സഹായകരമാകുമെന്നും കേന്ദ്ര സഹമന്ത്രി അഭിപ്രായപ്പെട്ടു.
75 മന്ത്രാലയങ്ങളും വകുപ്പുകളും ഉൾക്കൊള്ളിച്ചുള്ള ഇ-ഓഫിസിന്റെ പുരോഗതി, ഒരു ഡിജിറ്റൽ കേന്ദ്ര സെക്രട്ടറിയേറ്റിനു രൂപം നല്കാൻ സഹായകരമായിട്ടുണ്ട്. ലോക്ഡൗൺ കാലയളവിലും വീടുകളിൽ ഇരുന്നുകൊണ്ട് തന്നെ ജീവനക്കാർ ജോലി തുടരാമെന്നും ഇതിലൂടെ ഉറപ്പാക്കാനായി.
2020 മാർച്ച് 30 മുതൽ ഇന്നലെ വരെ കോവിഡുമായി ബന്ധപ്പെട്ട ഒരു ലക്ഷം പൊതുജന പരാതികൾക്ക് പരിഹാരം കാണാനായതായി DARPG അറിയിച്ചു. പരാതിപരിഹാര നടപടികളുടെ ഗുണമേന്മ ഉറപ്പാക്കാനായി ഈ മാസം 15 മുതൽ ഫീഡ് ബാക് കോൾ സെന്ററുകൾക്ക് DARPG തുടക്കമിടും. രാജ്യത്തെ എല്ലാ സംസ്ഥാനങ്ങളെയും കേന്ദ്രഭരണപ്രദേശങ്ങളെയും ഉൾക്കൊള്ളിച്ചുള്ള ഈ സേവനം 11 ഭാഷകളിൽ ലഭ്യമാക്കും.
കോവിഡ് 19 ദേശീയ നിരീക്ഷണ സംവിധാന  ത്തിൽ, പരിഹാരമായതായി കാണിച്ചിരിക്കുന്ന എല്ലാ പൊതുപരാതികളിലും ഗുണമേന്മ പരിശോധനയും ഒരു മാസക്കാലത്തേയ്ക്ക് നടത്തും.
പ്രധാനമന്ത്രിയുടെ ഓഫീസ്
തൊഴില് പരിഷ്കരണ ബില്ലുകള് പാസാക്കപ്പെട്ടതിനെ പ്രധാനമന്ത്രി പ്രശംസിച്ചു;
തൊഴില് രംഗത്തെ പരിഷ്കാരങ്ങള് തൊഴിലാളികളുടെ ക്ഷേമം ഉറപ്പാക്കുമെന്നും സമ്പദ്വ്യവസ്ഥയെ ഉത്തേജിപ്പിക്കുമെന്നും പ്രധാനമന്ത്രി
തൊഴില് പരിഷ്കരണ ബില്ലുകള് പാര്ലമെന്റ് പാസ്സാക്കിയതിനെ പ്രധാനമന്ത്രി ശ്രീ. നരേന്ദ്ര മോദി പ്രശംസിച്ചു.
ട്വീറ്റുകളിലൂടെ പ്രധാനമന്ത്രി പറഞ്ഞു: 'ഏറെ നാളായി പരിഗണിക്കപ്പെടാതിരുന്നതും ഏറെ പ്രതീക്ഷ അര്പ്പിക്കപ്പെട്ടിരുന്നതുമായ തൊഴില് പരിഷ്കാരങ്ങള് പാര്ലമെന്റ് പാസ്സാക്കി. ഈ പരിഷ്കാരങ്ങള് രാജ്യത്തെ കഠിനാധ്വാനികളായ തൊഴിലാളികളുടെ ക്ഷേമം ഉറപ്പുവരുത്തുകയും സാമ്പത്തിക വളര്ച്ചയ്ക്ക് ഉത്തേജനമേകുകയും ചെയ്തു. 'ഗവണ്മെന്റിന്റെ ഇടപെടല് പരിമിതം, പരമാവധി ഭരണം' എന്നതിനുള്ള തിളക്കമേറിയ ഉദാഹരണങ്ങള് കൂടിയാണ് ഇത്.
പുതിയ ലേബര് കോഡ് കുറഞ്ഞ വേതനവും സയമത്തുള്ള വേതന വിതരണവും എല്ലായിടത്തും ഉറപ്പാക്കുകയും തൊഴിലാളികളുടെ തൊഴില്പരമായ സുരക്ഷയ്ക്കു മുന്ഗണന നല്കുകയും ചെയ്യുന്നു. പരിഷ്കാരങ്ങള് മെച്ചപ്പെട്ട തൊഴില് സാഹചര്യം സൃഷ്ടിക്കുകയും അതു സാമ്പത്തിക വളര്ച്ചയെ ത്വരിതപ്പെടുത്തുകയും ചെയ്യും.
തൊഴില്പരിഷ്കാരങ്ങള് 'ബിസിനസ് ചെയ്യുന്നത് സുഗമമാക്കല്' ഉറപ്പാക്കും. സമ്മര്ദവും ചുവപ്പുനാടയും 'ഇന്സ്പെക്ടര് രാജും' കുറയ്ക്കുക വഴി സംരംഭങ്ങളെ ശാക്തീകരിക്കുന്നതിനുള്ള ഭാവിയെ കരുതിയുള്ള നിയമങ്ങളാണ് ഇവ. തൊഴിലാളികളുടെയും വ്യവസായത്തിന്റെയും വളര്ച്ചയ്ക്കായി സാങ്കേതിക വിദ്യയുടെ കരുത്ത് ഉപയോഗപ്പെടുത്തുന്നതിനും പരിഷ്കാരം സഹായകമാണ്.'
പ്രത്യേക സേവനങ്ങളും ഫീച്ചറുകളും
കാസർഗോഡ്- തിരുവനന്തപുരം വന്ദേ ഭാരത് ഉൾപ്പടെ ഒന്പത് വന്ദേ ഭാരത് ട്രെയിനുകളുടെ ഫ്ളാഗ് ഓഫ് പ്രധാനമന്ത്രി സെപ്റ്റംബര് 24ന് നിര്വഹിക്കും; കാസർഗോഡ് നടക്കുന്ന പരിപാടിയിൽ കേന്ദ്ര മന്ത്രി ശ്രീ വി മുരളീധരൻ പങ്കെടുക്കും
കൊച്ചി : സെപ്തംബർ 23, 2023
കാസർഗോഡ് - തിരുവനന്തപുരം വന്ദേ ഭാരത് ഉൾപ്പടെ പുതിയ ഒന്പത് വന്ദേ ഭാരത് ട്രെയിനുകളുടെ ഫ്ളാഗ് ഓഫ് സെപ്റ്റംബര് 24ന് വിദൂര ദൃശ്യസംവിധാനത്തിലൂടെ പ്രധാനമന്ത്രി ശ്രീ. നരേന്ദ്ര മോദി നിര്വഹിക്കും.
ചടങ്ങുമായി ബന്ധപെട്ട് കാസർഗോഡ് റെയിൽവേ സ്റ്റേഷനിൽ നാളെ റെയിൽവേ സംഘടിപ്പിക്കുന്ന പരിപാടിയിൽ കേന്ദ്ര വിദേശകാര്യ, പാർലമെന്ററി കാര്യ സഹമന്ത്രി ശ്രീ വി മുരളീധരൻ പങ്കെടുക്കും. സംസ്ഥാന കായിക,റെയിൽവെ വകുപ്പ് മന്ത്രി ശ്രീ വി. അബ്ദുറഹിമാൻ, ശ്രീ രാജ്മോഹൻ ഉണ്ണിത്താൻ എം പി , ശ്രി എൻ എ നെല്ലിക്കുന്ന് എം എൽ എ തുടങ്ങിയവരും പരിപാടിയിൽ പങ്കെടുക്കും.
പുതിയ വന്ദേ ഭാരത് ട്രെയിനുകള് രാജ്യത്തുടനീളമുള്ള കണക്റ്റിവിറ്റി മെച്ചപ്പെടുത്തുന്നതിനും യാത്രക്കാര്ക്ക് ലോകോത്തര സൗകര്യങ്ങള് നല്കുന്നതിനുമുള്ള പ്രധാനമന്ത്രിയുടെ കാഴ്ചപ്പാട് സാക്ഷാത്കരിക്കുന്നതിനുള്ള നിര്ണായക ചുവടുവെപ്പാണ്. ഒന്പത് പുതിയ വന്ദേ ഭാരത് ട്രെയിനുകള് രാജസ്ഥാന്, തമിഴ്നാട്, തെലങ്കാന, ആന്ധ്ര പ്രദേശ്, കര്ണാടക, ബിഹാര്, പശ്ചിമ ബംഗാള്, കേരളം, ഒഡിഷ, ഝാര്ഖണ്ഡ്, ഗുജറാത്ത് തുടങ്ങിയ പതിനൊന്ന് സംസ്ഥാനങ്ങളിലെ കണക്റ്റിവിറ്റി വര്ധിപ്പിക്കും.
യു.പി.എസ്.സി
2021 സെപ്റ്റംബറിൽ യുപിഎസ്സി അന്തിമമാക്കിയ റിക്രൂട്ട്മെന്റ് ഫലങ്ങൾ
ന്യൂഡൽഹി, ഒക്ടോബർ 29, 2021
ഇനിപ്പറയുന്ന നിയമന ഫലങ്ങൾ യൂണിയൻ പബ്ലിക് സർവീസ് കമ്മീഷൻ 2021 സെപ്റ്റംബർ മാസത്തിൽ അന്തിമമാക്കി. ശുപാർശ ചെയ്യപ്പെട്ട പരീക്ഷാര്ഥികളെ തപാൽ മുഖേന നേരിട്ട് അറിയിച്ചിട്ടുണ്ട്. മുഴുവൻ പട്ടിക കാണുന്നതിന് ലിങ്കിൽ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2021/oct/doc2021102901.pdf
SKY
(
പ്രധാനമന്ത്രിയുടെ ഓഫീസ്
പ്രമുഖ ശാസ്ത്ര സ്ഥാപനങ്ങളുമായി നടത്തിയ സംവാദത്തെക്കുറിച്ച് ട്വീറ്റ് ചെയ്ത് പ്രധാനമന്ത്രി
കേന്ദ്ര ധനസഹായമുള്ള സാങ്കേതിക സ്ഥാപനങ്ങളിലെ നൂറിലധികം ഡയറക്ടര്മാരുമായുള്ള ആശയവിനിമയത്തിന് ശേഷം, പ്രധാനമന്ത്രി ശ്രീ നരേന്ദ്ര മോദി രാജ്യത്തെ പ്രമുഖ ശാസ്ത്ര സാങ്കേതിക സ്ഥാപനങ്ങളുമായുള്ള സംവാദത്തിന്റെ വിശദാംശങ്ങള് പങ്കുവച്ചു. ഐഐഎസ്സി ബംഗളൂരു, ഐഐടി മുംബൈ, ഐഐടി ചെന്നൈ, ഐഐടി കാണ്പൂര് എന്നിവയെക്കുറിച്ച് പ്രധാനമന്ത്രി ട്വീറ്റ് ചെയ്തു.
തുടര്ച്ചയായ ട്വീറ്റുകളില് പ്രധാനമന്ത്രി പറഞ്ഞതിങ്ങനെ:
പ്രമുഖ ഐഐടികളുടെയും ബംഗളുരു ഐഐഎസ്സിയുടെയും ഡയറക്ടര്മാരുമായി ഫലപ്രദമായ ആശയവിനിമയം നടത്തി. ഇന്ത്യയെ ഗവേഷണ-വികസന കേന്ദ്രമാക്കി മാറ്റല്, നവീകരണം, യുവജനങ്ങളില് ശാസ്ത്രാഭിരുചി വളര്ത്തല് എന്നിവയടക്കം നിരവധി വിഷയങ്ങളില് ഞങ്ങള് സംവദിച്ചു.
റോബോട്ടിക്സ്, ഗണിത-ശാസ്ത്ര അധ്യാപകരുടെ പരിശീലനം ഉള്പ്പെടെയുള്ള വിദ്യാഭ്യാസ പ്രവര്ത്തനങ്ങള്, കോവിഡ് -19 പ്രവര്ത്തനങ്ങള് തുടങ്ങിയ മേഖലകളിലെ തങ്ങളുടെ പ്രധാന ഗവേഷണ-വികസന സംരംഭങ്ങളെക്കുറിച്ച് ബംഗളൂരു ഐഐഎസ്സി സംഘം രസകരമായ അവതരണം നടത്തി. ആത്മനിര്ഭര് ഭാരത് കാഴ്ചപ്പാടില് ആരോഗ്യത്തിന് പ്രാധാന്യം നല്കേണ്ടതിന്റെ ആവശ്യകതയെക്കുറിച്ച് അവര് ഊന്നിപ്പറഞ്ഞു.
നൈട്രജന് ജനറേറ്ററിനെ ഓക്സിജന് ജനറേറ്ററാക്കി മാറ്റുന്നതിനുള്ള ഐഐടി ബോംബെയുടെ വിപുലമായ സാങ്കേതിക പ്രവര്ത്തനങ്ങളെക്കുറിച്ചും കാന്സര് ശമനത്തിനുള്ള സെല് തെറാപ്പി, ലേസ് പ്രോഗ്രാം, മാസ്റ്റേഴ്സ് ഇന് ഡിജിറ്റല് ഹെല്ത്ത്, നിര്മിത ബുദ്ധി, ഡാറ്റാ സയന്സ് തുടങ്ങിയ നവീന അക്കാദമിക മേഖലകളെക്കുറിച്ചുമുള്ള വിശദാംശങ്ങള് അറിഞ്ഞതില് ഞാന് സന്തുഷ്ടനാണ്.
കോവിഡ് പ്രതിരോധ ശ്രമങ്ങളുടെ ഭാഗമായുള്ള മോഡുലാര് ആശുപത്രി സ്ഥാപിക്കല്, ഹോട്ട്സ്പോട്ട് കണ്ടെത്തല്, വിവിധ തലങ്ങളിലുള്ള ഗവേഷണം, എന്നിവയെക്കുറിച്ച് ഐഐടി മദ്രാസ് സംഘം സംസാരിച്ചു. പ്രോഗ്രാമിംഗിലും ഡാറ്റ സയന്സിലുമുള്ള ഓണ്ലൈന് ബിഎസ്സിയെക്കുറിച്ചും അവര് പറഞ്ഞു. ഇന്ത്യയിലുടനീളം മികച്ച ഡിജിറ്റല് സംവിധാനമൊരുക്കുന്നതിനും അവര് പ്രവര്ത്തിക്കുന്നു.
ഐഐടി കാണ്പൂര് ഭാവിയിലേക്കുള്ള ഗവേഷണത്തിന്റെ കേന്ദ്രമായി മാറിയിരിക്കുന്നു. ബ്ലോക്ക്ചെയിന് സാങ്കേതികവിദ്യാ നവീകരണത്തിനും വായു ഗുണനിലവാരം നിരീക്ഷിക്കുന്നതിനും ഇലക്ട്രോണിക് ഇന്ധന സന്നിവേശിപ്പിക്കലിനുമുള്ള കേന്ദ്രമായി അതു മാറിയതില് അഭിമാനിക്കുന്നു. സ്റ്റാര്ട്ടപ്പുകള്ക്ക് നല്കുന്ന പിന്തുണ, വിദഗ്ധരുടെ അധികവൈദഗ്ധ്യം എന്നിവ ഇന്ത്യയുടെ യുവശക്തിക്ക് വളരെയധികം ഗുണം ചെയ്യും.
യോഗത്തിന്റെ വിശദാംശങ്ങള് ഇവിടെ ലഭ്യമാണ്: https://pib.gov.in/PressReleseDetail.aspx?PRID=1733638
പ്രധാനമന്ത്രിയുടെ ഓഫീസ്
ഏഷ്യന് ഗെയിംസില് പുരുഷന്മാരുടെ 1500 മീറ്റര് ഫൈനലില് വെങ്കല മെഡല് നേടിയ ജിന്സണ് ജോണ്സണ് പ്രധാനമന്ത്രിയുടെ അഭിനന്ദനം
ഹാങ്ഷൗവില് നടന്ന ഏഷ്യന് ഗെയിംസില് പുരുഷന്മാരുടെ 1500 മീറ്റര് ഫൈനലില് വെങ്കല മെഡല് നേടിയ ജിന്സണ് ജോണ്സണെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
''ഒരു വെങ്കലത്തോടെ മഹത്തായ വേദിയില് മികവ് പുലര്ത്തിയിരിക്കുന്ന, പുരുഷന്മാരുടെ 1500 മീറ്റര് ഫൈനലിലെ മികച്ച പ്രകടനത്തിന് ജിന്സണ് ജോണ്സണ് വന് കരഘോഷത്തോടെ അഭിനന്ദനങ്ങള്. അദ്ദേഗഹം എപ്പോഴും മഹത്വത്തിന്റെ പുതിയ ഉയരങ്ങള് കീഴടക്കട്ടെ'', എക്സില് പ്രധാനമന്ത്രി പോസ്റ്റ് ചെയ്തു.
NS
(
ആരോഗ്യ, കുടുംബക്ഷേമ മന്ത്രാലയം
രാജ്യത്തെ ആകെ കോവിഡ് 19 മുക്തരുടെ എണ്ണം 95 ലക്ഷം എന്ന നാഴികക്കല്ലു പിന്നിട്ടു
രോഗമുക്തി നിരക്ക് 95.4% എന്ന ലോകത്തെ ഏറ്റവും ഉയർന്ന നിരക്കിൽ
ചികിത്സയിലുള്ളവരുടെ എണ്ണം 3.13 ലക്ഷമായി കുറഞ്ഞു
കോവിഡ് 19- നെതിരായ പോരാട്ടത്തിൽ ഇന്ത്യ സുപ്രധാന നാഴികക്കല്ലു പിന്നിട്ടു. രാജ്യത്തെ ആകെ രോഗമുക്തരുടെ എണ്ണം 95 ലക്ഷം  എന്ന നാഴികക്കല്ലു പിന്നിട്ടു.
ചികിത്സയിലുള്ളവരും രോഗമുക്തരും തമ്മിലുള്ള അന്തരം തുടർച്ചയായി വർദ്ധിച്ചു 92 ലക്ഷത്തിലധികമായി . രോഗമുക്തി നിരക്ക് 95.4 ശതമാനമായി ഉയർന്നു. ആഗോളതലത്തിൽ ഏറ്റവും കൂടുതൽ രോഗമുക്തി നിരക്കുള്ള രാജ്യങ്ങളിലൊന്നാണ് ഇന്ത്യ.
രോഗമുക്തരായവർ ചികിത്സയിലുള്ളവരുടെ 30 ഇരട്ടിയാണ്. ഇന്ത്യയിൽ നിലവിൽ ചികിത്സയിലുള്ളത് 3,13,831 പേരാണ്. ഇത് രാജ്യത്തെ ആകെ രോഗബാധിതരുടെ 3.14% ആണ്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ 22,890 പേർക്കാണ് കോവിഡ് സ്ഥിരീകരിച്ചത്. 31,087 പേർ രോഗമുക്തരായി.
കഴിഞ്ഞ 21 ദിവസമായി രോഗമുക്തരുടെ എണ്ണം പുതിയ രോഗബാധിതരേക്കാൾ കൂടുതലാണ്.
രാജ്യത്ത് ആകെ രോഗമുക്തരായവരുടെ 52 ശതമാനവും  അഞ്ച് സംസ്ഥാനങ്ങളിലാണ്.
പുതുതായി രോഗമുക്തരായവരുടെ 75.46% പത്ത് സംസ്ഥാനങ്ങളിൽ / കേന്ദ്രഭരണപ്രദേശങ്ങളിൽ ആണ്.
പുതുതായി രോഗമുക്തരായവരിൽ 4,970 പേർ കേരളത്തിലാണ്. കഴിഞ്ഞ 24 മണിക്കൂറിനിടെ മഹാരാഷ്ട്രയിൽ 4,358 പേരും പശ്ചിമ ബംഗാളിൽ 2,747 പേരും രോഗമുക്തരായി.
പുതിയ രോഗബാധിതരിൽ 76.43% പത്ത് സംസ്ഥാനങ്ങളിൽ നിന്നും കേന്ദ്ര ഭരണ പ്രദേശങ്ങളിൽ നിന്നുമാണ്.
കേരളത്തിലാണ് ഏറ്റവും കൂടുതൽ പ്രതിദിന രോഗബാധിതരുടെ എണ്ണം റിപ്പോർട്ട് ചെയ്തത് . പശ്ചിമ ബംഗാൾ, ഛത്തീസ്ഗഢ് എന്നിവിടങ്ങളിൽ യഥാക്രമം 2245 ഉം 1,584 ഉം പേർക്കാണ് രോഗബാധ.
കഴിഞ്ഞ 24 മണിക്കൂറിനുള്ളിൽ രാജ്യത്ത് 338 കോവിഡ് മരണങ്ങൾ റിപ്പോർട്ട് ചെയ്തു.
പുതിയ മരണങ്ങളിൽ 75.15% പത്ത് സംസ്ഥാനങ്ങളിൽ / കേന്ദ്ര ഭരണ പ്രദേശങ്ങളിൽ ആണ്. മഹാരാഷ്ട്രയിലാണ് കൂടുതൽ . പശ്ചിമ ബംഗാളിലും ഡൽഹിയിലും യഥാക്രമം 44 ഉം 35 ഉം പേർ മരിച്ചു.
ഇന്ത്യയിൽ പ്രതിദിന മരണനിരക്കു കുറയുകയാണ്. കഴിഞ്ഞ 13 ദിവസമായി ദിവസേനയുള്ള മരണങ്ങൾ 500 ൽ താഴെയാണ്.
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
കോവിഡ് 19: എസ്എസ്സി പരീക്ഷാ തീയതികള് പുനക്രമീകരിക്കും
എസ്എസ്സി ഉദ്യോഗസ്ഥരും ജീവനക്കാരും ഒരു ദിവസത്തെ ശമ്പളം
പിഎം കെയേഴ്സ് ഫണ്ടിലേക്ക് നല്കും
രാജ്യത്ത് നിലവിലുള്ള ലോക്ക് ഡൗണ് നിയന്ത്രണങ്ങളും സാമൂഹിക അകലം പാലിക്കാനുള്ള മാര്ഗ്ഗനിര്ദ്ദേശങ്ങളും പരിഗണിച്ച് സ്റ്റാഫ് സെലക്ഷന് കമ്മീഷന്  നിശ്ചയിച്ചിരുന്ന പരീക്ഷകളുടെ തീയതികള് പുന:ക്രമീകരിക്കും. കൊറോണ വൈറസ് മഹാമാരിയെ തുടര്ന്നുള്ള സ്ഥിതിഗതികള് വിലയിരുത്തിയ സ്റ്റാഫ് സെലക്ഷന് കമ്മീഷന്റെ പ്രത്യേക യോഗമാണ് ഇത് സംബന്ധിച്ച തീരുമാനമെടുത്തത്. രാജ്യത്തിന്റെ വിവിധ ഭാഗത്ത് നിന്നുള്ള ഉദ്യോഗാര്ത്ഥികള്ക്ക് നിലവില് പരീക്ഷാകേന്ദ്രങ്ങളില് എത്തിച്ചേരാന് കഴിയാത്തത് കണക്കിലെടുത്താണ് തീരുമാനം.
കമ്പൈന്ഡ് ഹയര് സെക്കന്ഡറി തല പരീക്ഷ 2019, ജൂനിയര് എന്ജിനീയര്  പരീക്ഷ 2019, സ്റ്റെനോഗ്രാഫര് ഗ്രേഡ് സി, ഡി പരീക്ഷ,2019, 2018ലെ കമ്പൈന്ഡ് ഹയര് സെക്കന്ഡറി തല പരീക്ഷയുടെ സ്കില് ടെസ്റ്റ് എന്നിവയുടെ പുതുക്കിയ തീയതികളെ സംബന്ധിച്ച തീരുമാനം2020 മെയ് 03ന് ശേഷം കൈക്കൊള്ളും.
പുതുക്കിയ പരീക്ഷാ തീയതികള് സ്റ്റാഫ് സെലക്ഷന് കമ്മീഷന്റെയും, റീജണല്/സബ് റീജണല് ഓഫീസുകളുടെയും വെബ്സൈറ്റുകളില് വിജ്ഞാപനം ചെയ്യും. മറ്റ് പരീക്ഷകളുടെ പട്ടിക സംബന്ധിച്ച കമ്മീഷന്റെ വാര്ഷിക കലണ്ടറും പുനപരിശോധിക്കും.
കോവിഡ് പ്രതിസന്ധിയുടെ പശ്ചാത്തലത്തില് എസ്എസ്സി ഉദ്യോഗസ്ഥരും ജീവനക്കാരും തങ്ങളുടെ ഒരു ദിവസത്തെ ശമ്പളം പി.എം കെയേഴ്സ് ഫണ്ടിലേക്ക് സംഭാവന ചെയ്യാനും തീരുമാനിച്ചു.
RRTN/IE/BSN
(